PMIndiaData/PMIndiaSum huggingface dataset:
గుజరాత్ లోని మొఢేరా లో గల మొధేశ్వరి మాత దేవాలయం లో దర్శనం మరియు పూజా కార్యక్రమాల లోపాలుపంచుకొన్న ప్రధాన మంత్రి

ప్రధాన మంత్రి శ్రీ నరేంద్ర మోదీ గుజరాత్ లోని మొఢేరా లో నెలకొన్న మొధేశ్వరి మాత దేవాలయాన్ని ఈరోజు న సందర్శించి, అక్కడ జరిగిన దైవ దర్శనం మరియు పూజ కార్యక్రమాల లో పాలుపంచుకొన్నారు. ప్రధాన మంత్రి ఆలయానికి చేరుకొన్న సందర్భం లో ఆయన ను సత్కరించడం జరిగింది. శ్రీ నరేంద్ర మోదీ గర్భగుడి లో గల మొధేశ్వరి మాత విగ్రహం సమక్షం లో శిరస్సు ను వంచి ప్రార్థనలు జరిపి, దేవి నుండి ఆశీర్వాదాల ను ముకుళిత హస్తాల తో స్వీకరించారు. ప్రధాన మంత్రి వెంట గుజరాత్ ముఖ్యమంత్రి శ్రీ భూపేంద్ర పటేల్ తో పాటు పార్లమెంట్ సభ్యుడు శ్రీ సి.ఆర్. పాటిల్ కూడా ఉన్నారు. అంతక్రితం ఈ రోజు న, ప్రధాన మంత్రి గుజరాత్ లోని మెహసాణా పరిధి లో గల మొఢేరా లో 39 వందల కోట్లు రూపాయల పైచిలుకు విలువ కలిగిన అనేక ప్రాజెక్టుల కు శంకుస్థాపన చేసి వాటిని దేశ ప్రజల కు సమర్పించారు. భారతదేశం లో సౌర శక్తి తో నిరంతరాయ నిర్వహణ సదుపాయాన్ని కలిగివున్నటువంటి ఒకటో గ్రామం గా మొఢేరా నిలచిందని ప్రధాన మంత్రి ప్రకటించారు.
ప్రధాన మంత్రి తో సమావేశమైన ఐఎఫ్ఎస్ 2021వ సంవత్సరం బ్యాచ్ అధికారి శిక్షణార్థులు

ఇండియన్ ఫారిన్ సర్వీస్ (ఐఎఫ్ఎస్) లో 2021 వ సంవత్సరం బ్యాచ్ కు చెందిన శిక్షణ లో ఉన్న అధికారులు 7, లోక్ కళ్యాణ్ మార్గ్ లో ప్రధాన మంత్రి శ్రీ నరేంద్ర మోదీ నివాస భవనం లో ఆయన తో ఈ రోజు న సమావేశమయ్యారు. ప్రధాన మంత్రి వారి తో అరమరికలు లేనటువంటి విధంగా మరియు లాంఛనప్రాయం గా మాట్లాడుతూ, ఐఎఫ్ఎస్ ఆఫీసర్ ట్రైనీ లు సర్వీసు లో చేరినందుకు గాను వారిని అభినందించారు. వారికి ఇక మీదట ప్రపంచ రంగస్థలం లో భారతదేశాని కి తినిధ్యం వహించే ఒక అవకాశం దక్కగలదు అని ఆయన అన్నారు. వారు ఈ సర్వీసు లో చేరడానికి వెనుక ఉన్న కారణాల ను గురించి కూడా ప్రధాన మంత్రి చర్చించారు అంతర్జాతీయ చిరు ధాన్యాల సంవత్సరం గా 2023వ సంవత్సరాన్ని పాటించనున్న అంశాన్ని ఆయన ప్రస్తావించి, జొన్నలు, మొక్కజొన్న వంటి వాటి కి మరింత గా ఆదరణ లభించేటట్లు గా, తద్ద్వారా మన రైతులు లాభపడే విధం గా చూడటం కోసం వారు ఏ విధమైనటువంటి తోడ్పాటు ను అందించగలుగుతారనే విషయం పై విస్తారం గా చర్చించారు. చిరు ధాన్యాలు అనేవి పర్యావరణాని కి ఏ విధం గా హితకరమో, వాటి వల్ల మానవుల ఆరోగ్యాని కి ఏ విధమైన ప్రయోజనాలు కలుగుతాయో కూడా ఆయన వివరించారు. ‘లైఫ్ స్టయిల్ ఫార్ ఇన్ వైరన్ మెంట్’ (ఎల్ఐఎఫ్ఇ) ని గురించి కూడా ఆయన మాట్లాడుతూ, పర్యవరణాని కి మేలు కలిగేలా ఒక వ్యక్తి తన యొక్క జీవన శైలి లో చిన్నవైన మార్పుల ను ఏ రకం గా తీసుకు రావచ్చో సూచనలు చేశారు. అధికారి శిక్షణార్థులు ఈ సంవత్సరం లో ప్రధాన మంత్రి ఇచ్చిన స్వాతంత్య్ర దిన ఉపన్యాసం లో ఆయన తెలిపిన పంచ్ ప్రణ్ (ఐదు ప్రతిజ్ఞ‌) లను గురించి పేర్కొని, ఈ విషయం లో ఐఎఫ్ఎస్ అధికారులు ఎటువంటి తోడ్పాటు ను అందించగలరో అనే దానిపైన వారి అభిప్రాయాల ను వెల్లడించారు. రాబోయే 25 సంవత్సరాల దీర్ఘ కాలం గురించి ఆలోచించవలసింది గా ప్రధాన మంత్రి శిక్షణ లో ఉన్న అధికారుల ను ప్రోత్సహించారు. ఆ కాలం లో వారి ని వారు ఏ విధం గా అభివృద్ధి పరచుకోగలరు, మరి దేశం యొక్క వృద్ధి కోసం వారు ఏ విధం గా ఉపయోగపడగలరు అనే అంశాలను గురించి ప్రణాళికల ను తయారు చేసుకోండి అంటూ వారి కి ప్రధాన మంత్రి ఉద్బోధించారు.
భార‌త నైపుణ్యాల అభివృధ్ది స‌ర్వీస్ ఏర్పాటు

భార‌త ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న బుధ‌వారం స‌మావేశ‌మైన కేంద్ర మంత్రివ‌ర్గం, నైపుణ్యాల అభివృద్ధి మంత్రిత్వ‌ శాఖ‌లో టెక్నిక‌ల్ విభాగంలో గ్రూపు-ఏ స‌ర్వీస్ ఏర్పాటుకు ఆమోదం తెల్పింది. ఇంత‌కు ముందు ఈ విభాగం ఉద్యోగ క‌ల్ప‌న, శిక్ష‌ణ డైరెక్ట‌రేట్ జ‌న‌ర‌ల్ గా కేంద్ర కార్మిక,ఉపాధి క‌ల్ప‌న మంత్రిత్వ శాఖ‌లో ఉండేది (ఎంఎస్డీ&ఈ). ప్ర‌స్తుతం ఈ నూత‌న స‌ర్వీస్ ను భార‌త నైపుణ్యాల అభివృధ్ధి స‌ర్వీస్ (ఐఎస్ డీఎస్) గా వ్య‌వ‌హ‌రిస్తారు. క్యాడ‌ర్ పునర్వ‌వ‌స్థీక‌ర‌ణ‌లో భాగంగా ఎస్ఏజీ స్థాయిలో ఒక పోస్టును,జేఏజీ స్థాయిలో నాల్గు పోస్టుల‌ను,ఎస్టీఎస్ స్థాయిలో ఏడు పోస్టుల‌ను అద‌నంగా చేర్చారు. జేటీఎస్ స్థాయిలో 12 పోస్టుల‌ను తొల‌గించారు. సంస్థ నిర్వ‌హ‌ణ స్థాయి పెంచ‌టానికి వీలుగా ఎస్టీఎస్ స్థాయి అధికారుల‌కు ఎన్ఎఫ్ఎస్జీ స‌దుపాయాన్ని 15 శాతం మంది ఎస్డీపీఎస్ ల‌కు క‌ల్పించ‌టానికి మంత్రి వ‌ర్గం ఆమోదం తెలిపింది.
పార్లమెంటు లో మధ్యాహ్న భోజనం కార్యక్రమం లో పాలుపంచుకొన్న ప్రధాన మంత్రిమరియు ఇతర నేతలు; చిరుధాన్యాల తో వండిన వంటకాల ను ఈ సందర్భం లో వడ్డించడమైంది

ప్రధాన మంత్రి శ్రీ నరేంద్ర మోదీ తో పాటు ఇతర నేతలు పార్లమెంటు లో మధ్యాహ్న భోజనం కార్యక్రమం లో పాలుపంచుకొన్నారు. భారతదేశం 2023వ సంవత్సరాన్ని అంతర్జాతీయ చిరుధాన్యాల సంవత్సరం గా జరుపుకోవడానికి సన్నద్ధం అవుతున్న తరుణం లో చిరుధాన్యాల తో వండినటువంటి ఆహారాన్ని ఈ సందర్భం లో వడ్డించడం జరిగింది. ప్రధాన మంత్రి ఒక ట్వీట్ లో – ‘‘మనం 2023వ సంవత్సరాన్ని అంతర్జాతీయ చిరుధాన్యాల సంవత్సరం గా పాటించడానికి సన్నద్ధం అవుతున్న తరుణం లో, పార్లమెంటు లో ఒక చక్కటి భోజన కార్యక్రమం లో పాలుపంచుకొన్నాను. ఈ సందర్భం లో చిరుధాన్యాల తో వండిన వంటకాల ను వడ్డించడం జరిగింది. పార్టీ విబేధాల కు అతీతం గా పలువురు ఈ కార్యక్రమం లో పాల్గొనడం బాగుంది.’’ అని పేర్కొన్నారు.
ప్రధాన మంత్రి పౌర సహాయం మరియు అత్యవసర పరిస్థితుల ఉపశమన నిధి  (PM CARES Fund) కు ఉదారంగా విరాళాలు ఇవ్వవలసిందిగా విజ్ఞప్తి

కోవిడ్ -19 మహమ్మారి కరాళ నృత్యానికి ప్రపంచం మొత్తం అతలాకుతలం అవుతోంది. లక్షలాది మంది ప్రజల ఆరోగ్యం మరియు ఆర్థిక భద్రత తీవ్రమైన సవాళ్ళను ఎదుర్కొంటోంది. భారతదేశంలో సైతం కరోనా వైరస్ వ్యాప్తి మరింత ఆందోళన కరంగా ఉంది. మన దేశ ఆరోగ్య, ఆర్థిక స్థితిగతులు తీవ్రమైన పరిణామాలను ఎదుర్కొంటున్నాయి. ఈ అత్యవసర పరిస్థితుల నేపథ్యంలో ప్రభుత్వానికి మద్ధతుగా ఉదారంగా విరాళాలు ఇవ్వవలసిందిగా ప్రధానమంత్రి కార్యాలయం ఆకస్మిక మరియు అసంఖ్యాక అభ్యర్థనలను స్వీకరిస్తోంది. సహజమైనవి లేదా ఇతరత్రా బాధాకర పరిస్థితుల్లో బాధితులకు సహకారం అందించడానికి మరియు వారికి మౌలిక సదుపాయాలు కల్పించడం వారి సామర్థ్యాలకు నష్టాన్ని తగ్గించడం కోసం వేగవంతమైన సమిష్టి చర్యలు అవసరం అవుతాయి. అందుకే అత్యవసర పరిస్థితుల్లో శీఘ్రమైన ప్రతిస్పందన మరియు సమర్థవంతమైన సమాజ స్థితిస్థాపకత కోసం సామర్థ్యాలను పెంపొందించడంతో పాటు మౌలిక సదుపాయులు మరియు సంస్థాగత సామర్థ్య పునర్నిర్మాణం, మెరుగుదలను సమానంగా చేయవలసి ఉంటుంది. సరికొత్త సాంకేతిక పరిజ్ఞానం యొక్క వినియోగం మరియు ముందస్తు పరిశోధనల ఫలితాలు కూడా ఇలాంటి సంఘటిత చర్యల నేపథ్యంలో కీలకంగా మారాయి. కోవిడ్ -19 మహమ్మారిని ఎదుర్కోవడంలో భాగంగా ఏదైనా అత్యవసర లేదా బాధాకర పరిస్థితులకు అనుగుణంగా చర్యలు చేపట్టడం మరియు బాధితులకు ఉపశమనం అందించడం లాంటి ప్రాథమిక లక్ష్యంతో కూడన జాతీయ నిధిని కలిగి ఉండవలసిన అవసరాన్ని దృష్టిలో ఉంచుకుని, ప్రధాన మంత్రి పౌర సహాయం మరియు అత్యవసర పరిస్థితుల ఉపశమన నిధి (PM CARES Fund – పి.ఎం. కేర్స్ ఫండ్) ఏర్పాటు చేయబడింది. ఈ ట్రస్ట్ కు భారతదేశ గౌరవ ప్రధానమంత్రి ఛైర్మన్ గా ఉంటారు. రక్షణ మంత్రి, హోం మంత్రి, ఆర్థిక మంత్రి ఇందులో సభ్యులుగా ఉంటారు. ఏ సమస్యనైనా సమర్థవంతంగా ఎదుర్కొనేందుకు ప్రజల భాగస్వామ్యం అత్యంత ప్రభావవంతమైన మార్గమని ప్రధాన మంత్రి శ్రీ నరేంద్ర మోడి విశ్వాసం. ఈ విషయాన్ని ఆయన అనేక సమయాల్లో చేతల్లో రుజువు చేశారు. దానికి ఇది కూడా ఓ ఉదాహరణ. ఈ ఫండ్ సూక్ష్మ విరాళాలను కూడా అనుమతిస్తుంది. ఈ ఫండ్ కోసం పెద్ద సంఖ్యలో ప్రజలంతా ఎంత చిన్న విరాళాన్ని అయినా అందిచవచ్చు. పౌరులు లేదా సంస్థలు pmindia.gov.in వెబ్‌సైట్‌ ద్వారా ఈ క్రింది వివరాలను ఉపయోగించి పి.ఎం. కేర్స్ ఫండ్‌కు విరాళాలు అందించవచ్చు: ఖాతా పేరు : PM CARES ఖాతా సంఖ్య: 2121PM20202 ఐ.ఎఫ్.ఎస్.సి. కోడ్: SBIN0000691 స్విఫ్ట్ కోడ్: SBININBB104 బ్యాంక్ మరియు శాఖ పేరు: స్టేట్ బ్యాంక్ ఆఫ్ ఇండియా, న్యూఢిల్లీ ప్రధాన శాఖ యుపిఐ ఐడి : pmcares@sbi ఈ క్రింది చెల్లింపు పద్ధతులు సైతం pmindia.gov.in వెబ్‌సైట్‌లో అందుబాటులో ఉన్నాయి – డెబిట్ కార్డులు మరియు క్రెడిట్ కార్డులు ఇంటర్నెట్ బ్యాంకింగ్ యుపిఐ (భీమ్, ఫోన్‌పే, అమెజాన్ పే, గూగుల్ పే, పేటిఎం, మొబిక్విక్, మొదలైనవి) ఆర్.టి.జి.ఎస్ / ఎన్.ఈ.ఎఫ్.టి (నెఫ్ట్) ఈ నిధికి అందించే విరాళాలకు సెక్షన్ 80(జి) కింద ఆదాయపు పన్ను నుంచి మినహాయింపబడతాయి.
శ్రీ‌‌మ‌ద్‌భ‌గ‌వ‌ద్గీత శ్లోకాల‌పై 21 మంది పండితుల వ్యాఖ్యానంతోకూడిన‌ ప్ర‌తుల‌ను మార్చి 9న  విడుద‌ల చేయ‌నున్న ప్ర‌ధాన‌మంత్రి శ్రీ  న‌రేంద్ర మోదీ

శ్రీ‌మ‌ద్ భ‌గ‌వ‌ద్గీత శ్లోకాల‌పై 21 మంది పండితులు రాసిన వ్యాఖ్యానికి సంబంధించిన‌ 11 వాల్యూంల ‌ప్ర‌తుల‌ను 2021 మార్చి 9 సాయంత్రం 5 గంట‌ల‌కు న్యూఢిల్లీ లోని లోక్ క‌ల్యాణ్ మార్గ్‌లో ప్ర‌ధాన‌మంత్రి శ్రీ న‌రేంద్ర మోదీ విడుద‌ల చేయ‌నున్నారు. జ‌మ్ము కాశ్మీర్ లెఫ్టినెంట్ గ‌వ‌ర్న‌ర్ శ్రీ మ‌నోజ్ సిన్హా , డాక్ట‌ర్ క‌ర‌ణ్ సింగ్ కూడా ఈ కార్య‌క్ర‌మంలో పాల్గొన నున్నారు. శ్రీ‌మ‌ద్ భ‌గ‌వద్గీత‌: ఒరిజిన‌ల్ కాలిగ్ర‌ఫీలో అరుదైన బ‌హుళ సంస్కృత‌ వ్యాఖ్యానాలు సాధార‌ణంగా భ‌గ‌వద్గీత‌కు సంబంధించి ఒక వ్యాఖ్యానం మాత్ర‌మే ఇస్తారు. తొలిసారిగా భార‌త‌దేశానికి చెందిన ప‌లువురు గొప్ప పండితుల చేత చాలా వ్యాఖ్యానాల‌ను క‌లిపి ఒక చోట చేర్చి శ్రీ మ‌ద్‌భ‌గ‌వ‌ద్గీత‌కు సంబంధించి స‌మ‌గ్ర తుల‌నాత్మ‌క అధ్య‌య‌నానికి ఇది వీలు క‌ల్పిస్తుంది. ఈ మాన్యుస్క్రిప్ట్ ను ధ‌ర్మార్థ ట్ర‌స్ట్ ప్ర‌చురించింది. దీనిని అద్భుత‌మైన వైవిధ్యంతో భార‌తీయ కాలిగ్ర‌ఫీతో రూపొందించారు. డాక్ట‌ర్ ‌క‌ర‌ణ్ సింగ్ జ‌మ్ము కాశ్మీర్‌కు చెందిన ధ‌ర్మార్థ ట్ర‌స్ట్‌కు ఛైర్మ‌న్‌గా ఉన్నారు.
‘బయోటెక్ స్టార్ట్ అప్ఎక్స్ పో – 2022’ ను జూన్ 9వ తేదీ నాడు ప్రగతి మైదాన్ లో ప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ ‘బయోటెక్ స్టార్ట్-అప్ ఎక్స్ పో – 2022’ ను జూన్ 9వ తేదీ న ఉదయం 10:30 గంటల కు న్యూ ఢిల్లీ లోని ప్రగతి మైదాన్ లో ప్రారంభించనున్నారు. ఈ సందర్భం లో ఆయన ప్రసంగ కార్యక్రమం కూడా ఉంటుంది. బయోటెక్ స్టార్ట్-అప్ ఎక్స్ పో – 2022’ అనేది జూన్ 9వ మరియు 10వ తేదీల లో జరుగనున్న రెండు రోజుల కార్యక్రమం. ఈ కార్యక్రమాన్ని బయోటెక్నాలజీ విభాగం మరియు బయోటెక్నాలజీ ఇండస్ట్రీ రిసర్చ్ అసిస్టెన్స్ కౌన్సిల్ (బిఐఆర్ఎసి) లు ఏర్పాటు చేస్తున్నాయి. బిఐఆర్ఎసి స్థాపించి పది సంవత్సరాలు పూర్తి అయినందుకు గుర్తు గా ఈ కార్యక్రమాన్ని నిర్వహిస్తున్నారు. ‘బయోటెక్ స్టార్ట్-అప్ ఇనొవేశన్స్: టువార్డ్ స్ ఆత్మనిర్భర్ భారత్’ అనే అంశం ఈ ఎక్స్ పో యొక్క ఇతివృత్తం గా ఉంది. ఈ ఎక్స్ పో నవ పారిశ్రామికవేత్తల ను, పెట్టుబడిదారుల ను, పరిశ్రమ జగతి లో ప్రముఖుల ను, శాస్త్రవేత్తల ను, పరిశోధకుల ను, బయో-ఇంక్యూబేటర్ స్ ను, తయారీదారు సంస్థల ను, నియంత్రణదారు సంస్థల ను, ప్రభుత్వ అధికారుల ను మొదలైన వర్గాల ను కలిపేందుకు ఒక ప్లాట్ ఫార్మ్ గా పని చేస్తుంది. ఈ ఎక్స్ పో లో దాదాపు గా 300 స్టాల్స్ ను ఏర్పాటు చేయడం జరుగుతుంది. ఈ స్టాల్స్ ద్వారా ఆరోగ్య సంరక్షణ, జీనోమిక్స్, బయోఫార్మా, వ్యవసాయం, ఇండస్ట్రియల్ బయోటెక్నాలజీ, వ్యర్థాల నుంచి విలువ ను సృష్టించడం, స్వచ్ఛ శక్తి తదితర విభిన్న రంగాల లో బయోటెక్నాలజీ ఉపయోగాన్ని కళ్ళ కు కట్టినట్లు వివరించడం జరుగుతుంది.
ఐఆర్ఎన్ఎస్ఎస్1ఎఫ్ ను విజయవంతంగా కక్ష్య‌లోకి చేర్చిన తరుణంలో ఐఎస్ఆర్ఒ కు ప్రధాన మంత్రి అభినందనలు

ఐఆర్ఎన్ఎస్ఎస్1ఎఫ్ ను జయప్రదంగా కక్ష్య‌లోకి ప్రవేశపెట్టినందుకు ఐఎస్ఆర్ఒ శాస్త్రవేత్తలను ప్రధాన మంత్రి శ్రీ నరేంద్ర మోదీ అభినందించారు. “ఐఆర్ఎన్ఎస్ఎస్1ఎఫ్ ను విజయవంతంగా కక్ష్య‌లోకి చేర్చడం ఒక సాఫల్యం. ఇందుకు గాను మనమందరం ఎంతగానో గర్వించవచ్చు; నేను మన శాస్త్రజ్ఞుల‌తో పాటు ఐఎస్ఆర్ఒ సలిపిన కఠోర శ్రమకు ప్రణామాలు అర్పిస్తున్నాను” అని ప్రధాన మంత్రి అన్నారు.
గుజరాత్ ను సందర్శించనున్న ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2017 జూన్ 29వ, 30వ తేదీలలో గుజరాత్ లో పర్యటించనున్నారు. ప్రధాన మంత్రి తన ట్విటర్ ఖాతా లో వరుస ట్వీట్ ల ద్వారా ఏమని తెలియజేశారంటే: ‘‘రేపటి నుండి రెండు రోజుల పాటు నేను గుజరాత్ పర్యటనలో ఉంటాను. అహమదాబాద్, రాజ్ కోట్, మొదాసా మరియు గాంధి నగర్ లలో జరిగే కార్యక్రమాలలో పాల్గొంటాను. నా తొలి రెండు కార్యక్రమాలు సాబర్మతి ఆశ్రమంలో ఉంటాయి. సాబర్మతి ఆశ్రమ శత వార్షికోత్సవాలలో పాలుపంచుకోవడం కోసం ఎదురుచూస్తున్నాను. సాబర్మతి ఆశ్రమంలో జరిగే రెండో కార్యక్రమం మహాత్మ గాంధి కి గురువైన శ్రీమద్ రాజ్ చంద్ర జీ 150వ జయంతి సందర్భంగా నిర్వహించే కార్యక్రమం. తరువాత నేను రాజ్ కోట్ కు వెళ్తాను. అక్కడ సామాజిక్ అధికారిత శిబిరంలో పాల్గొంటాను; నా దివ్యాంగ సోదర సోదరీమణులతో భేటీ అవుతాను. అజి డ్యామ్ వద్ద జరిగే ఒక కార్యక్రమానికి నేను హాజరవుతాను. అక్కడ సాగునీటి, నీటి సంబంధ కార్యక్రమాలను దేశ ప్రజలకు అంకితమిస్తాను. 30వ తేదీ నాడు ఉదయం మొదాసా లో వత్రక్, మజూమ్ మరియు మెస్ వో డ్యామ్ లపై ఆధారపడిన నీటి సరఫరా పథకాలను దేశ ప్రజలకు అంకితం చేయడం జరుగుతుంది. అనేక మంది భారతయులకు ఉపాధి మార్గంగా ఉన్నటువంటి జౌళి రంగానికి మద్దతిచ్చే పలు కార్యక్రమాలను భారత ప్రభుత్వం చేపడుతోంది. 30వ తేదీ నాడు సాయంత్రం పూట నేను క్రీడలు మరియు వినోదం మేళవించినటువంటి ‘ఎరీనా ప్రాజెక్టు’ను కూడా ప్రారంభించబోతున్నాను.’’
మయన్మార్ యొక్క స్టేట్ కౌన్స్ లర్ దావ్ ఆంగ్ సాన్ సూ కీ కి మరియు ప్ర‌ధాన‌ మంత్రి కి మధ్య టెలిఫోన్ ద్వారా జరిగిన సంభాషణ

మయన్మార్ యొక్క స్టేట్ కౌన్స్ లర్ దావ్ ఆంగ్ సాన్ సూ కీ తో ప్ర‌ధాన‌ మంత్రి శ్రీ న‌రేంద్ర మోదీ 2020వ సంవత్సరం ఏప్రిల్ 30వ తేదీ న టెలిఫోన్‌ లో మాట్లాడారు. ఉభయ నేత లు వారి వారి దేశాల లో మరియు ప్రాంతీయ స్థాయి లో కోవిడ్-19 మ‌హ‌మ్మారి కారణం గా తలెత్తిన ప‌రిస్థితుల ను గురించి చర్చించారు; ఈ ప్రపంచవ్యాప్త వ్యాధి యొక్క వ్యాప్తి ని నియంత్రించడం కోసం తీసుకొంటున్న తాజా చర్యల ను ఈ సందర్భం లో ఒకరి దృష్టి కి మరొకరు తీసుకువచ్చారు. భారతదేశం అవలంబిస్తున్న ‘నేబర్ హుడ్ ఫస్ట్ పాలిసి’లో ఒక అత్యంత మహత్వపూర్ణ స్తంభం రూపం లో మయన్మార్ పోషిస్తున్నటువంటి పాత్ర ను ప్రధాన మంత్రి శ్రీ నరేంద్ర మోదీ ప్రస్తావిస్తూ, ఆరోగ్యం మరియు ఆర్థిక రంగాల పై కోవిడ్-19 యొక్క ప్రభావాన్ని తగ్గించడం లో మయన్మార్ కు వీలయిన అన్ని విధాలు గా సహాయాన్ని అందించడానికి భారతదేశం సిద్ధం గా ఉందని తెలిపారు. భారతదేశం లో ఉంటున్న మయన్మార్ పౌరుల కు భారత ప్రభుత్వం పక్షాన సాధ్యమైన అన్ని విధాలు గాను మద్దతు ను ఇవ్వగలమంటూ ప్రధాన మంత్రి శ్రీ నరేంద్ర మోదీ హామీ ని ఇచ్చారు; అంతేకాక, మయన్మార్ లోని భారతీయ పౌరుల కు మయన్మార్ అధికారి వర్గం అందిస్తున్న సహకారానికి గాను స్టేట్ కౌన్స్ లర్ కు ఆయన ధన్యవాదాలు తెలిపారు. కోవిడ్-19 తో ఎదురవుతున్న వర్తమాన సవాళ్లు మరియు భవిష్యత్తు కాలం లో కూడా ఆ విశ్వమారి రువ్వబోయే సవాళ్ల ను పరిష్కరించుకోవడం కోసం ఇరు పక్షాలు కలసికట్టుగా కృషి చేయాలని, పరస్పరం సంప్రదింపులు జరుపుకొంటూ ఉండాలన్న అంశాల లో ఇద్దరు నేత లు వారి యొక్క సమ్మతి ని వ్యక్తం చేశారు.
మణిపుర్ 50వ రాష్ట్ర స్థాపన దినం నాడు ప్రధాన మంత్రి చేసినప్రసంగం

మణిపుర్ 50వ స్థాపన దినం సందర్భం లో మణిపుర్ ప్రజల కు ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. ఈ సందర్భం లో ఆయన మాట్లాడుతూ, ఈ వైభవోపేతమైనటువంటి ప్రస్థానాని కి తోడ్పాటు ను అందించిన ప్రతి ఒక్క వ్యక్తి చేసిన ప్రయాసల కు మరియు త్యాగాల కు నమస్సుల ను సమర్పించారు. మణిపుర్ చరిత్ర లో అనుకూలత లు, ప్రతికూలత లు ఎదురైన వేళ ఆ రాష్ట్ర ప్రజలు కనబరచినటువంటి ఐకమత్యం, సంయమనం వారి నిజమైన శక్తి అని ఆయన అన్నారు. మణిపుర్ రాష్ట్ర ప్రజల ఆశల, ఆకాంక్షల గురించి స్వయం గా తెలుసుకొనే ప్రయత్నాల ను తాను కొనసాగిస్తూ ఉంటానని, ఈ ప్రయత్నాలు వారి భావనల ను, వారి ఆకాంక్షల ను ఉత్తమమైన పద్ధతి లో అర్థం చేసుకోవడాని కి, అలాగే రాష్ట్రం సమస్యల ను పరిష్కరించే మార్గాల ను అన్వేషించడానికి తోడ్పడ్డాయి అని ఆయన పునరుద్ఘాటించారు. శాంతి అనేటటువంటి వారి మహత్తర ఆశయాన్ని మణిపుర్ ప్రజలు నెరవేర్చుకోగలగడం పట్ల ఆయన సంతోషాన్ని వ్యక్తం చేశారు. ‘‘మణిపుర్ కు బందుల బారి నుంచి, దిగ్బంధాల బారి నుంచి విముక్తిని పొంది శాంతి ని మరియు స్వాతంత్ర్యాన్ని సాధించుకోవడానికి అర్హత ఉన్నది’’ అని ఆయన అన్నారు. మణిపుర్ ను దేశ క్రీడల రంగం లో పవర్ హౌస్ గా తీర్చిదిద్దడాని కి ప్రభుత్వం కంకణం కట్టుకొంది అని ప్రధాన మంత్రి అన్నారు. మణిపుర్ యొక్క కుమారులు, మణిపుర్ యొక్క కుమార్తెలు క్రీడల రంగం లో దేశానికి అనేక కార్యసిద్ధుల ను తెచ్చిపెట్టారని, వారు కనబరచిన ఉద్వేగం మరియు వారి సామర్ధ్యాలు భారతదేశం లోని తొలి క్రీడా విశ్వవిద్యాలయం రాష్ట్రం లో ఏర్పాటయ్యేటట్టు చేశాయని ఆయన అన్నారు. స్టార్ట్-అప్స్ రంగం లో మణిపుర్ యువత యొక్క సాఫల్యాన్ని గురించి కూడా ఆయన ప్రత్యేకం గా చెప్పారు. స్థానిక హస్తకళల ను ప్రోత్సహించడానికి ప్రభుత్వం కట్టుబడి ఉంది అని ఆయన స్పష్టం చేశారు. యాక్ట్ ఈస్ట్ పాలిసీ కి ఈశాన్య ప్రాంతాల ను కేంద్ర బిందువు గా నిలిపే అంశం లో మణిపుర్ కు ఉన్న కీలకమైన పాత్ర ను గురించి ప్రధాన మంత్రి నొక్కిచెప్పారు. మణిపుర్ ఎంతో కాలం గా ఎదురు చూస్తూ వచ్చినటువంటి రైల్ వేల మాదిరి సదుపాయాల ను ‘జోడు ఇంజన్’ ప్రభుత్వం హయాం లో పొందుతోందని ఆయన అన్నారు. జిరిబమ్-తుపుల్-ఇంఫాల్ రైలు మార్గం సహా వేల కోట్ల రూపాయల విలువైన సంధాన పథకాలు రాష్ట్రం లో పురోగమిస్తున్నాయి అన్నారు. అదే విధంగా, ఇంఫాల్ విమానాశ్రయం అంతర్జాతీయ హోదా ను అందుకొంటోందని, దిల్లీ, కోల్ కాతా, బెంగళూరు లతో ఈశాన్య ప్రాంత రాష్ట్రాల సంధానం మెరుగైందని ఆయన వివరించారు. భారతదేశం-మ్యాంమార్-థాయీలాండ్ త్రైపాక్షిక రాజమార్గం, ఇంకా ఈ ప్రాంతం లో త్వరలో పూర్తి కాబోతున్న 9 వేల కోట్ల విలువైన సహజ వాయువు సరఫరా గొట్టపుమార్గం ల తాలూకు ప్రయోజనాల ను సైతం మణిపుర్ అందుకోగలుగుతుంది అని ఆయన అన్నారు. రాష్ట్ర వృద్ధి ప్రస్థానం లో అవరోధాల ను తొలగించడమైంది, మరి రాబోయే పాతికేళ్ళ కాలం మణిపుర్ యొక్క అభివృద్ధి లో ఒక ‘అమృత కాలం’ అని ప్రధాన మంత్రి అన్నారు. రాష్ట్రం లో ‘జోడు ఇంజిన్’ల వేగం తో వృద్ధి జరగాలి అని ఆకాంక్షిస్తూ ఆయన తన ప్రసంగాన్ని ముగించారు.
రాజస్థాన్  ముఖ్యమంత్రి తో కూడిన ఉన్నత స్థాయి సమావేశంలో కరవు, నీటి ఎద్దడి పరిస్థితి ని సమీక్షించిన ప్రధానమంత్రి

రాజస్థాన్ లోని కొన్ని ప్రాంతాల్లో నెలకొన్న కరవు, నీటి ఎద్దడి పరిస్థితి పై ఏర్పాటైన ఒక ఉన్నతస్థాయి సమావేశానికి ప్రధానమంత్రి శ్రీ నరేంద్ర మోదీ ఈ రోజు అధ్యక్షత వహించారు. రాజస్థాన్ ముఖ్యమంత్రి శ్రీమతి వసుంధరా రాజే ఈ సమావేశానికి హాజరయ్యారు. భారత ప్రభుత్వానికీ, రాజస్థాన్ ప్రభుత్వానికీ చెందిన సీనియర్ అధికారులు కూడా ఈ సమావేశం లో పాల్గొన్నారు. జాతీయ విపత్తు ప్రతిస్పందన నిధి (NDRF) క్రింద రాష్ట్ర బకాయిలు సర్దుబాటు చేసిన తర్వాత 911 కోట్ల 64 లక్షల రూపాయలు రాష్ట్రానికి విడుదల చేశారు. రాష్ట్ర విపత్తు ప్రతిస్పందన నిధి (SDRF) లో వాటా కింద 2015-16 ఆర్ధిక సంవత్సరానికి విడుదల చేసిన 827 కోట్ల 25 లక్షల రూపాయలకు ఇది అదనం. దీనికి తోడు 2016-17 సంవత్సరానికి SDRF మొదటి వాయిదా కింద 434కోట్ల 25 లక్షల రూపాయలు విడుదల చేశారు. ముఖ్యమంత్రి మాట్లాడుతూ – రాజస్థాన్ గత 67 సంవత్సరాలలో 61 సంవత్సరాలు కరవు పరిస్థితులను ఎదుర్కొందని చెప్పారు. త్రాగునీటి కొరత వల్ల రాష్ట్రంలోని అనేక ప్రాంతాల్లో ప్రజలు ఎదుర్కొంటున్న కష్టాల గురించి ఆమె వివరించారు. “ముఖ్యమంత్రి జల్ స్వావలంబన్ అభియాన్” గురించి ఆమె ప్రధానమంత్రి కి వివరిస్తూ – వచ్చే నాలుగేళ్ళలో 7 లక్షల జల సంరక్షణ కట్టడాల నిర్మాణం పూర్తి చేయనున్నట్లు చెప్పారు. వీటిలో ఒక లక్ష నిర్మాణాలు 2016 జూన్ 30వ తేదీ నాటికి పూర్తవుతాయి. రాష్ట్రంలో సూక్ష్మ సేద్యం కోసం నర్మదా నది జలాలను వినియోగిస్తున్నారు. జల సంరక్షణ, వర్షపు నీటి పరిరక్షణ కోసం ఒక సమగ్రమైన పద్ధతిలో ప్రజా ఉద్యమం చేపట్టవలసిన అవసరం ఉందని ప్రధానమంత్రి పిలుపునిచ్చారు. NCC, NSS, NYKS, స్కౌట్స్ & గైడ్స్ వంటి యువజన సంస్థలు ముందుకు వచ్చి నీటి నిల్వ కోసం నిర్మాణాల ఏర్పాటులో పాలుపంచుకోవాలని కోరారు. వ్యర్ధ జలాల యాజమాన్యం గురించి, భవనాలపై పడే వర్షపు నీటి సంరక్షణ ప్రాముఖ్యత గురించీ ప్రధానమంత్రి నొక్కి చెప్పారు. ఈ విషయంలో ప్రప్రంచ వ్యాప్తంగా అనుసరిస్తున్న విధానాలపై కూడా చర్చించారు. నీటి నిల్వ కోసం రాష్ట్రంలో సంప్రదాయ పద్ధతిలో ఉపయోగిస్తున్న నిర్మాణాలు (బావ్ దిస్) లను ప్రజల భాగస్వామ్యంతో పెద్ద ఎత్తున పునరుద్ధరించాలని ప్రధానమంత్రి చెప్పారు. నాగోర్ జిల్లా కుచమన్ నగరంలో విజయవంతమైన బావ్ డీ ఉదాహరణను ముఖ్యమంత్రి ప్రస్తావిస్తూ – దీన్ని రాష్ట్రవ్యాప్తంగా భారీ ఎత్తున చేపడతామని హామీ ఇచ్చారు. రాష్ట్రంలో ఒక నగరాన్ని ఆదర్శనగరంగా తీర్చిదిద్దాలని లక్ష్యంగా పెట్టుకోవాలని ప్రధానమంత్రి రాష్ట్ర ప్రభుత్వానికి సూచించారు. ఆ నగరంలో వ్యర్ధ ఘన పదార్ధాల యాజమాన్యం, వ్యర్ధ జలాల యాజమాన్యం, చుట్టు పక్కల గ్రామీణ ప్రాంతాల్లో సమగ్ర సాగునీటి విధానంతో పాటు ప్రజా రవాణా వ్యవస్థలో గ్యాస్ వినియోగాన్ని ప్రోత్సహించి అమలుచేయాలని ఆయన వివరించారు. కేంద్ర, రాష్ట్ర ప్రభుత్వాలు కలిసి పనిచేయాలనే తీర్మానంతో ఈ సమావేశం ముగిసింది.
భార‌త‌దేశాని కి, సెశల్స్ కు మ‌ధ్య వ‌ర్చువ‌ల్ మాధ్య‌మం ద్వారా ఉన్న‌త స్థాయి కార్య‌క్ర‌మం (ఏప్రిల్ 8, 2021)

ప్ర‌ధాన మంత్రి శ్రీ న‌రేంద్ర మోదీ సెశ‌ల్స్ లో భార‌త‌దేశాని కి చెందిన అనేక ప‌థ‌కాల ను ప్రారంభించ‌డం కోసం ఈ నెల 8న సెశ‌ల్స్ గ‌ణ‌తంత్రం అధ్య‌క్షుడు మాన్య ‌శ్రీ వావెల్ రామ్ క‌ల‌వా‌న్ తో పాటు, ఒక ఉన్న‌త స్థాయి వ‌ర్చువ‌ల్ కార్య‌క్ర‌మం లో పాలుపంచుకోనున్నారు.‌ వ‌ర్చువ‌ల్ మాధ్య‌మం ద్వారా జ‌రిగే ఈ ఉన్న‌త స్థాయి కార్య‌క్ర‌మం లో.. ఎ) సెశ‌ల్స్ లో మేజిస్ట్రేట్ ల కోర్టు తాలూకు కొత్త భ‌వ‌నానికి సంయుక్తం గా ఇ-ఇనాగ‌రేశ‌న్‌; ‌ బి) సెశ‌ల్స్ కోస్తా తీర ర‌క్ష‌క ద‌ళానికి ఒక ఫాస్ట్ పాట్ర‌ల్ వెస‌ల్ అప్ప‌గింత‌; సి) ఒక మెగా వాట్ సౌర విద్యుత్తు ప్లాంటు అప్ప‌గింత‌; డి) హై ఇమ్ పాక్ట్ క‌మ్యూనిటీ డివ‌ల‌ప్‌మెంట్ ప్రాజెక్ట్‌ (హెచ్ఐసిడిపి స్) 10 కి ప్రారంభోత్స‌వం.. కార్య‌క్ర‌మాలు భాగం గా ఉంటాయి రాజ‌ధాని న‌గ‌ర‌మైన విక్టోరియా లో నిర్మాణం జ‌రిగిన‌టువంటి మేజిస్ట్రేట్స్ కోర్టు నూత‌న భ‌వ‌నం భార‌త‌దేశం ప‌క్షాన మంజూరు చేసిన ఆర్థిక స‌హాయం తో కొలువుదీరిన ఒక‌టో ప్ర‌ధాన‌మైన పౌర మౌలిక స‌దుపాయాల ప్రాజెక్టు కావ‌డం గ‌మ‌నించ‌ద‌గ్గ‌ది. మేజిస్ట్రేట్స్ కోర్టు ఒక అత్యాధునిక భ‌వనం. ఇది సెశ‌ల్స్ న్యాయ‌వ్య‌వ‌స్థ సామ‌ర్ధ్యాన్ని గ‌ణ‌నీయం గా పెంపొందించ‌నుంది. అంతేకాదు, సెశ‌ల్స్ ప్ర‌జ‌ల కు ఉత్త‌మ‌మైన న్యాయ సేవ‌లు అందించ‌డం లో ఇది తోడ్ప‌డ‌నుంది. ‌ 50-ఎమ్ ఫాస్ట్ పాట్ర‌ల్ వెస‌ల్ అనేది ఒక ఆధునిక‌మైన, అన్ని హంగుల‌ తో కూడిన నౌకాద‌ళ ఓడ‌, దీనిని కోల్‌కాతా లోని వెస‌ల్స్ జిఆర్ఎస్ఇ నిర్మించింది. స‌ముద్ర సంబంధిత గ‌స్తీ సామ‌ర్ధ్యాల‌ ను బ‌లోపేతం చేయ‌డం కోసమ‌ని భార‌త‌దేశం త‌ర‌ఫున ఆర్థిక స‌హాయం మంజూరు చేసి ఈ ఓడ ను సెశ‌ల్స్ కు ఒక బ‌హుమ‌తి గా అందించ‌డం జ‌రుగుతోంది. సెశ‌ల్స్ లోని రోమ‌న్‌ విల్లే దీవి లో ఒక మెగా వాట్ సామ‌ర్థ్యం క‌లిగిన సౌర విద్యుత్తు ప్లాంటు ను సెశ‌ల్స్ అమ‌లు చేయ‌త‌ల‌పెట్టిన ‘సోల‌ర్ పివి డెమోక్ర‌టైజేశన్ ప్రాజెక్టు’లో భాగం గా నిర్మించ‌డం జ‌రిగింది. దీని నిర్మాణాని కి భార‌త ప్ర‌భుత్వం గ్రాంటు రూపం లో స‌హాయాన్ని అందించింది. వ‌ర్చువ‌ల్ మాధ్య‌మం ద్వారా 10 హై ఇమ్ పాక్ట్ క‌మ్యూనిటీ డివెల‌ప్‌మెంట్ ప్రాజెక్ట్ స్ (హెచ్ఐసిడిపి స్) ను అప్ప‌గించ‌డం జ‌రుగుతుంది. ఈ ప్రాజెక్టుల ను స్థానిక సంస్థ‌లు, విద్యా సంస్థ‌లు, వృత్తి విద్యా సంస్థ‌ల స‌హ‌కారం తో భార‌త‌దేశ హై క‌మిశ‌న్ తీర్చిదిద్దింది. ప్ర‌ధాన మంత్రి దార్శ‌నిక‌త లో ఒక భాగం అయిన‌టువంటి ‘సాగ‌ర్’ (‘ఎస్ఎజిఎఆర్’ – సెక్యూరిటీ ఎండ్ గ్రోత్ ఫార్ ఆల్ ఇన్ ద రీజియ‌న్) లో సెశ‌ల్స్ ఒక కేంద్రీయ స్థానాన్ని క‌లిగి ఉంది. ఈ కీల‌క ప్రాజెక్టుల ప్రారంభోత్స‌వం సెశ‌ల్స్ కు భార‌త‌దేశం ఒక ప్ర‌త్యేక‌మైన‌టువంటి, కాల ప‌రీక్ష కు త‌ట్టుకొని నిల‌చిన‌టువంటి విశ్వ‌స‌నీయ భాగ‌స్వామ్య దేశం అనే విష‌యాన్ని చాటి చెబుతోంది. భార‌త‌దేశ ప్ర‌జ‌ల కు, సెశ‌ల్స్ ప్ర‌జ‌ల ‌కు మ‌ధ్య నెల‌కొన్న గాఢ‌మైన సంబంధాల కు, మైత్రీ సంబంధాల కు ఇది ఒక నిద‌ర్శ‌నం గా కూడా ఉంది.
రాష్ట్రీయ బాల పుర‌స్కార్ 2019 విజేత‌ ల‌తో సంభాషించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2019వ సంవ‌త్స‌రానికి చెందిన ప్ర‌ధాన మంత్రి రాష్ట్రీయ బాల పుర‌స్కార్ విజేత‌ లతో ఈ రోజు భేటీ అయ్యి వారి తో సంభాషించారు. బాల‌లు వారు సాధించిన‌టువంటి ప్ర‌త్యేక విజ‌యాల‌ ను గురించి, వారి యొక్క ప్రేర‌ణదాయ‌క‌మైన గాథ‌ లను గురించి ఈ సంద‌ర్భం గా పూస‌ గుచ్చిన‌ట్లు వివ‌రించారు. పుర‌స్కార విజేత‌ లను వారు సాధించిన విజ‌యాల‌ కు గాను ప్ర‌ధాన మంత్రి ప్ర‌శంసించ‌డమే కాక వారికి అభినందనలు కూడా తెలిపారు. ఈ పుర‌స్కారాలు ప్ర‌తిభావంతులైన బాల‌ల గుర్తింపున‌కు ఒక అవ‌కాశాన్ని అందిస్తాయ‌ని, ఇతరులకు వారి వ‌లె తయారయ్యేందుకు ఒక ప్రేర‌ణ‌ గా నిలుస్తాయ‌ని ఆయ‌న అన్నారు. అసాధార‌ణ ప్ర‌తిభాన్వితులైన బాల‌లు ప్ర‌కృతి తో అనుబంధాన్ని పెంచుకొంటూ ఉండాల‌ని ప్ర‌ధాన మంత్రి సూచించారు. బాల‌ల తో ఆయ‌న మ‌న‌స్సు విప్పి ముచ్చటిస్తూ కొన్ని సరదా సంగతుల ను వెల్లడించారు. బాల‌లు ప్ర‌ధాన మంత్రి వ‌ద్ద నుండి ఆయ‌న సంత‌కాల‌ ను అడిగి తీసుకున్నారు. పూర్వ‌రంగం రెండు కేట‌గిరీల లో రాష్ట్రీయ బాల పుర‌స్కారాల‌ ను అంద‌జేశారు. వాటి లో వ్య‌క్తుల‌ కు ఇచ్చే బాల శ‌క్తి పుర‌స్కారాలు ఒక కేటగిరీ కాగా; బాలల కోసం కృషి చేస్తున్న సంస్థ‌ల కు/వ్య‌క్తుల‌ కు ఇచ్చేట‌టు వంటి బాల క‌ళ్యాణ్ పుర‌స్కారాలు రెండో కేటగిరీ గా ఉన్నాయి. ఈ సంవ‌త్స‌రం బాల శ‌క్తి పుర‌స్కారాల కోసం మొత్తం 783 ద‌ర‌ఖాస్తులు అందాయి. నూతన ఆవిష్క‌ర‌ణ‌, విద్య, క్రీడ‌లు, క‌ళ‌లు, సంస్కృతి, సామాజిక సేవ‌, ఇంకా సాహ‌సం.. ఈ కేట‌గిరీ లో బాల శ‌క్తి పుర‌స్కారాల కోసం 26 మంది ని మ‌హిళ‌లు మ‌రియు శిశు వికాసం మంత్రిత్వ శాఖ ఎంపిక చేసింది. బాల క‌ళ్యాణ్ పుర‌స్కారాల కోసం ఇద్ద‌రు వ్య‌క్తుల‌ ను మ‌రియు మూడు సంస్థ‌ల‌ ను నేశ‌న‌ల్ సెల‌క్ష‌న్ క‌మిటీ ఖ‌రారు చేసింది.
తేజస్ యుద్ధ విమానాన్ని వైమానిక దళంలోకి తీసుకోవడం పట్ల ఆనందాన్ని వ్యక్తం చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ తేజస్ యుద్ధ విమానాన్ని వైమానిక దళంలోకి చేర్చుకున్నందుకు తనకెంతో గర్వంగాను, సంతోషంగాను ఉందని పేర్కొన్నారు. ఈ సందర్భంగా హిందుస్థాన్‌ ఏరోనాటిక్స్‌ లిమిటెడ్‌ (హెచ్ ఎ ఎల్) ను మరియు ఏరోనాటికల్‌ డెవలప్‌మెంట్‌ ఏజెన్సీ (ఎ డి ఎ)ను ఆయన ప్రశంసించారు. “దేశీయంగా నిర్మించిన తేజస్ యుద్ధ విమానాన్నివైమానిక దళంలోకి చేర్చుకోవడం మా హృదయాలను సాటిలేని అతిశయంతోను, ఆనందంతోను నింపివేసింది. తేజస్ యుద్ధ విమానాన్ని చేర్చుకున్నందుకు నేను హెచ్ఎఎల్ ను మరియు ఎడిఎ ను ప్రశంసిస్తున్నాను. ఈ ఘటన దేశీయ రక్షణ తయారీ సామర్థ్యాన్ని పెంచుకోవడానికి మనకు తగినంత నైపుణ్యము, శక్తి ఉన్నాయని నిరూపిస్తోంది” అని ప్రధాన మంత్రి పేర్కొన్నారు.
రాజ్యసభ కు ఎన్నికైన శ్రీ సర్వానంద సొనోవాల్, డాక్టర్ ఎల్. మురుగన్ ల కు అభినందనలుతెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ తన సహచరులు శ్రీ సర్బానంద సొనోవాల్ అసమ్ నుంచి, డాక్టర్ ఎల్. మురుగన్ మధ్య ప్రదేశ్ నుంచి రాజ్య సభ కు ఎన్నికైనందుకు వారికి అభినందన లు తెలిపారు. ప్రధాన మంత్రి ఒక ట్వీట్ లో – ‘‘నా మంత్రివర్గ సహచరులు శ్రీ @sarbanandsonwal గారు మరియు Shri @Murugan_MoS గారు వరుస గా అసమ్ మరియు మధ్య ప్రదేశ్ ల నుంచి రాజ్య సభ కు ఎన్నిక కావడం పట్ల వారికి ఇవే అభినందన లు. వారు పార్లమెంటరీ కార్యకలాపాల ను సంపన్నం చేస్తారని, ప్రజలందరి శ్రేయం కోసం పాటుపడాలనే మా అజెండా ను ముందుకు తీసుకు పోతారని నాకు పూర్తి విశ్వాసం ఉంది.’’ అని పేర్కొన్నారు.
ఓణమ్ నాడు దేశ ప్రజలకు శుభాకాంక్షలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ మంగళకరమైన ఓణమ్ పర్వదిన సందర్భంగా దేశ ప్రజలకు శుభాకాంక్షలు తెలిపారు. ‘‘ప్రతి ఒక్కరికీ ఓణమ్ శుభాకాంక్షలు. ఈ శుభప్రదమైన పండుగ రోజు మన సమాజంలో ప్రసన్నతను, సామరస్యాన్ని మరియు సుఖ సంతోషాలను ప్రసాదించాలని నేను కోరుకొంటున్నాను’’ అని ప్రధాన మంత్రి తన సందేశంలో పేర్కొన్నారు.
‘మన్ కీ బాత్’ క్విజ్ లోపాలుపంచుకోవలసింది గా ఆహ్వానించిన ప్రధాన మంత్రి

‘మన్ కీ బాత్’ (‘మనసు లో మాట’) కార్యక్రమం తాజా ఎపిసోడ్ లో చర్చించినటువంటి అంశాల కు.. అనేక సాముదాయిక ప్రయాస లు సహా.. సంబంధించి రూపొందిన క్విజ్ లో పాలుపంచుకోవలసింది గా ప్రధాన మంత్రి శ్రీ నరేంద్ర మోదీ సూచించారు. ప్రధాన మంత్రి ఒక ట్వీట్ లో – ‘‘మనం ఈ నెల లో జరిగిన #MannKiBaat (‘మనసు లో మాట’) కార్యక్రమం లో అనేక సాముదాయిక ప్రయాసలు సహా విభిన్నమైన అంశాలు చోటు చేసుకొన్నాయి. నమో ఏప్ (NaMo App) లో ఎమ్ కెబి క్విజ్ (MKB Quiz) లో పాలుపంచుకోగలరు.’’ అని పేర్కొన్నారు.